পুরোটা বড় হাতের অক্ষর

ইংরেজি ও ইংরেজির মতন ভাষা গুলোর টাইপোগ্রাফিতে, পুরোটা বড় হাতের অক্ষর বলতে সকল লেখা বা ফন্ট ছোট হাতের অক্ষর ছাড়াই শুধু  বড় হাতের অক্ষর এর ব্যবহারকে বুঝায়। উদাহরণস্বরূপ: 
থাম্ব|রেল ইঞ্জিন ম্যালার্ডের নাম, সব বড় অক্ষরে লেখা

পুরোটাই বড় হাতের লেখা দেখা যায় আইনি নথি, বিজ্ঞাপন, সংবাদপত্রের শিরোনাম এবং বইয়ের প্রচ্ছদের শিরোনামে । বড় হাতের অক্ষরে ছোট ছোট শব্দ গুলো মিশ্র অক্ষরের তুলনায় আরও গাঢ় এবং "জোরদার" দেখায় এবং কখনও কখনও এটিকে "চিৎকার" হিসেবে দেখা হয়। ;  পুরোটাই বড় হাতের অক্ষর ব্যবহার করে এটাও বোঝানো যেতে পারে যে, এটি একটি শব্দের সংক্ষিপ্ত রূপ ।

পুরোটাই বড় হাতের অক্ষরে লেখার পঠনযোগ্যতা এবং সুস্পষ্টতা নিয়ে গবেষণা করা হয়েছে। বিংশ শতাব্দীর পর থেকে বৈজ্ঞানিক পরীক্ষা-নিরীক্ষায় থেকে দেখা গেছে যে, ছোট হাতের লেখার তুলনায় পুরোটি বড় হাতের অক্ষরে লেখার পঠনযোগ্যতা এবং সহজলভ্যতা কম।  এছাড়াও, সাংস্কৃতিক কারণে পুরোটাই বড় হাতের অক্ষর ব্যবহার করলে লেখা বিরক্তিকর দেখাতে পারে, কারণ প্রতিলিপিকৃত বক্তৃতায় প্রায়শই পুরোটাই বড় হাতের অক্ষর ব্যবহার করা হয় বক্তা চিৎকার করছেন বোঝাতে।  কমিক বইগুলিতে, সেইসাথে পুরোনো টেলিপ্রিন্টার এবং রেডিও ট্রান্সমিশন সিস্টেমগুলিতে পুরোটাই বড় হাতের অক্ষর দেখা যায়, যেখানে সাধারণত অক্ষরের বড় হাত ছোট হাত নির্দেশিত থাকে না। 

পেশাদার কাগজপত্রে, পুরোটাই বড় হাতের অক্ষরে লেখার একটি পছন্দনীয় বিকল্প হল প্রথম অক্ষর বড় হাতের ও বাকিগুলো ছোট হাতের অক্ষরে লেখা কিংবা লেখাগুলি বাকা ভাবে লেখা অথবা (খুবই কম ক্ষেত্রে) গাঢ় করে লেখা।  এছাড়াও, যদি পুরোটাই বড় হাতের অক্ষর ব্যবহার করতেই হয়, তাহলে অক্ষরের মধ্যে ব্যবধান সাধারণত সামান্য বাড়িয়ে দেওয়া হয়, প্রায় ১০ শতাংশের কাছাকাছি। এই অনুশীলনটিকে ট্র্যাকিং বা লেটারস্পেসিং বলা হয়।  কিছু ডিজিটাল ফন্টে এর জন্য বিকল্প মেট্রিক্স ব্যবহার করা হয়ে থাকে।